Hvis Magistraten siger ja gør de det i Aalborg - og Region Nordjylland følger nu efter. Det handler om offentligt ansatte, der får tilbudt buskort via lønchecken. 40.000 medarbejdere i regionen bliver tilbudt ordningen med billigt bustransport til jobbet. Det indføres 15. november. Ordningen er bedst for den del af personalet, som bor tæt på jobbet, fordi de betaler mange penge for at køre en kort afstand. Bor de ansatte mere end 24 kilometer fra jobbet, får de kørselsfradrag i forvejen. - Det er op til den enkelte at vurdere, om det er en fordel eller ej. Vi har ikke noget mål om at sænke privatbilismen, selvom vi da håber på det, siger HR-chef i Region Nordjylland, Jacob Jacobsen. I forvejen har Aalborg skruet et lignende tilbud sammen til sine ca. 19.000 medarbejdere. Og indfører ordningen hvis Magistraten siger ja.

Opsummering:
Region Nordjylland tilbyder nu også busbillet over lønnen